Doložka 
finančných, ekonomických, environmentálnych vplyvov, 
vplyvov na zamestnanosť a podnikateľské prostredie

1. Odhad vplyvov na verejné financie
Stratégie informatizácie regionálneho školstva má vplyv na verejné financie avšak nebudú zvýšené nároky na štátny rozpočet, pretože sa bude financovať zo štátneho rozpočtu do výšky schválených limitov plánovaných výdavkov rezortu školstva. Finančné prostriedky potrebné na financovanie aktivít stratégie sa budú vyčleňovať aj z Operačného programu Vzdelávanie so zohľadnením možností financovania aj z iných zdrojov (operačné programy, podnikateľský sektor, miestna samospráva, samosprávne kraje). 
Odhad potreby finančných prostriedkov zo štátneho rozpočtu na plnenie úloh Stratégie informatizácie regionálneho školstva do roku 2011 ukazuje nasledovná tabuľka:
	 
SIRŠ
	Finančné prostriedky zo štátneho rozpočtu v tis. Sk	
	Rok	
	2008	2009	2010	2011	SPOLU	
SPOLU	572 000 	1 202 000	1 252 000	977 000	4 003 000	

Odhad potreby finančných prostriedkov z Operačného programu Vzdelávanie na plnenie úloh Stratégie informatizácie regionálneho školstva do roku 2011 ukazuje nasledovná tabuľka:
	 
SIRŠ
	Finančné prostriedky z Operačného programu Vzdelávanie v tis. Sk	
	Rok	
	2008	2009	2010	2011	SPOLU	
SPOLU	1 726 000 	1 726 000	1 726 000	1 726 000	6 904 000	

2. Odhad vplyvov na obyvateľstvo
Veľmi priaznivý vplyv možno očakávať riešením Stratégie informatizácie regionálneho školstva na obyvateľstvo. Stratégia informatizácie regionálneho školstva je zameraná na zvyšovanie kvality života obyvateľstva, ich vzdelanosť, znižovanie negatívneho vplyvu digitálnej negramotnosti. Digitálnu negramotnosť treba vnímať ako nový hnací motor chudoby, pretože znižuje šance na kvalitné vzdelanie (napr. formou e-learningu), na atraktívne zamestnanie (lepšie ohodnotené) a konkurencieschopnosť a tým vyšší spoločenský status.

3. Odhad vplyvov na životné prostredie
Vzhľadom k zameraniu navrhovanej Stratégii informatizácie regionálneho školstva sa v súvislosti s jej realizáciou predpokladá pozitívny vplyv na životné prostredie riešením ochrany prírody a krajiny.

4. Odhad vplyvov na zamestnanosť 
Schválenie predkladaného materiálu bude mať pozitívny vplyv na zamestnanosť. Riešenie úloh Stratégie informatizácie regionálneho školstva bude napomáhať získaniu odborných spôsobilostí v oblasti informačných a komunikačných technológií, čo umožní absolventom škôl lepšie sa uplatniť na trhu práce.

5. Odhad vplyvov na podnikateľské prostredie
Stratégia informatizácie regionálneho školstva pozitívne ovplyvní podnikateľské prostredie vytváraním príležitostí pre tvorbu edukačného softvéru, učebných materiálov a e‑learningových kurzov prostredníctvom internetu na vysokej kvalitatívnej úrovni.